ඇය පිලියන්දල - බටකැත්තර ප්‍රදේශයේ පදිංචිකාරිණියක් වන අතර, කහතුඩුව, මොරටුව සහ බණ්ඩාරගම ආදී ප්‍රදේශවල හෙරොයින් බෙදා හරින බවට ද තොරතුරු අනාවරණ වී ඇති බවයි පොලීසිය සඳහන් කළා.බස්නාහිර පළාත් බුද්ධි කොට්ඨාශයේ නිලධාරින්ගෙන් ලද තොරතුරකට අනුව ග්‍රෑන්ඩ්පාස් පොලීසිය සිදුකළ වැටලීමකදී තොටලග - බේකරියවත්ත ප්‍රදේශයේදී රුපියල් ලක්ෂ 9 ක් පමණ වටිනා හෙරොයින් ග්‍රෑම් 84 ක් සමගින් සැකකරුවෙකු අත්අඩංගුවට ගෙන තිබෙනවා.මේ අතර, පසුගියදා කොච්චිකඩේ ප්‍රදේශයේදී පොලිස් වෙඩි පහරින් ජීවිතක්ෂයට පත්වූ සංවිධානාත්මක අපරාධ කල්ලි සාමාජිකයෙකු මෙන්ම මත්ද්‍රව්‍ය ජාවාරම්කරුවෙකු වන රත්මලානේ රොහාගේ දේහයට ගුවනින් මල් ඉසීම සඳහා යොදා ගත් ඩ්‍රෝන යානා ලබාදුන් තැනැත්තා බලපත්‍ර නොමැතිව ඩ්‍රෝන යානා ලබාදෙන ආයතනයක් පවත්වාගෙන ගොස් ඇති බවට අනාවරණ වී තිබෙනවා.